N. 4618. 


CURRENDA XVII et XVIII. 


MA. MP. 18569. 


Ego sum vía, veritas et vita. 


«Qui sequitur me, non ambulat in tenebris, sed habebit lumen vitae*, dicit Dominus. 

Et quis debet magis sequi et conformis esse imagini Christi, quam nos Dilectissimi 
Fratres, qui Ejus ministri sumus? 

Studete ergo semper et ubique, praecipue vero his tam perversis temporibus esse 
sanctos, ferventes pro gloria Dei, zelatores animarum, proficientes sapientia et gratia divina. 

Ut autem cum hac gratia frunctum afferatis et sapientia. divina magis ac magis in 
Vobis augeatur, offerimus Vobis Fratres Charissimi nonnullas Monitiones et Regulas vitae, 
ut in iis, tanquam in speculo Vos sedulo inspiciatis, et ut facilius agnoscere possitis, utrum- 
quisque Vestrum Deo placeat, utrum proficiat, an deficiat, 


Monitiones S. Caroli Boromaei 


ad Clericos et Sacerdotes. 


Venite filii et fratres in Christo. dilectissimi, et audite, quae initio anni civilis sint 

Episcopi vestri preces, vota et desideria: 

1. . Primo, fratres et filii in Christo charissimi, memores perpetuo estote vocationis, qua vos 
dignatus est Dominus noster. Qua assidua recordatione memoriaque excitati, eam vos vir- 
tutem induite, ut videant alii, quasi lumen aliquod, vestram sanctitatem elucere, que major 
inesse debet in vobis, qui mysteriorum Dei ministri, divinaequae gratiae dispensatores 
estis. Coelestem in terris vitam, tanquam Angeli Dei, moribus vestris exprimere studete, 
ut a vobis divinarum virtutum exempla ceteris emanent. 

2, Una animi consensione unoque spiritu in iis adlaborate, ut et divino cultui et coelestium 
rerum meditationibus, et orationi et saerarum ecclesiasticarumque litterarum studiis 
vacetis, tum depositis: saecularibus vanisque sollicitudinibus, ab omni vitio alieni, 
in via Domini recte ambuletis. 


10. 

Charitatem imprimis, quae seminarium est omnium virtutum, omni studio amplectimini. 
Humilitatem, mansuetudinem, patientiam, justitiam, temperantiam, et officia christianae 
pietatis reliqua colite, Quaecunquae demum sunt vera, pudica, sancta et religiosa, ea 
cogitatae, ea agile; et in Ecclesia quasi in perpetua vestra sacerdotali clericalique statione 
versamini. 

Qui sacerdotes estis, Missae Sacrificium facite sancte, graviter et religiose, Ad illud 
faciendum parate vos omni pietate, in tam alti mysterii meditatione toto animo defixi, et 
quo purius id faciatis, propriam conscientiam diligenti examine discutite, tum singulis 
saltem hebdomadis, atquae adeo saepius, et omnino semper, cum peccati mortalis conscii 
estis, confiteamini. In ea sacrificii actione ab erroribus vel levissimis omnino cavete. Quae 
de illo pie et rite celebrando praescripta sunt, studiose diligenterque servate. 


Sanctis. precibus praeter cetera supplices, praesertim afflictis rei christianae temporibus, 
orate Patrem misericordiae et Deum totius consolationis; ut misereatur populi sui; ut 
fidelium animos ad vitia fugienda, ad virtutes amplectendas inflammet; ut e principum 
animis, si quae sint, evellat discordiae semina, 

Quidquid vero temporis a divinis officiis, ab ecclesiasticis functionibus aliisque necessariis 
actionibus vacuum habetis: non in otio, neque in desidia, neque in rerum novarum curio- 
sitatibus illud conterite, sed cum in sortem Dei vocati sitis, in ejus lege die ac noctu 
meditamini. Sanctarum litterarum studia diligentius colite, quae usque adeo complecti 
debetis, ut, qui aspernetur, contra eum dicat Dominus: quía tu scientiam repulisti, et 
ego repellam te, ne sacerdotio fungaris mihi. 

Lectione librorum spiritualium et clericalium pascite animos mentesque vestras. At libros 
de rebus jocosis, ridiculis, obscoenis et inanibus procul abjicite, Quotidie aliquid ex ss. 
Bibliis legite; ac, si licet, aliquid ex ss. Patrum opusculis. Atque alios libros de sacerdotalis 
clericalisque vitiae rationibus et officiis, de animarum cura, de docendi munere, et de 
aliis ejusdem generis exercitationibus pie confectos legite; et quaecunque ad vitae sanc- 
tae normam accomodata sunt, animadvertite. 


Habitu non exquisito, non delicato nimis; rursus non sordido, non neglecto, sed gravi et 
decenti tum domi, tum foris, pro uniuscujusque vestrum ordinis gradusque ratione utimini. 
In incessu, statu, gestu ita vos praebete, ut ab ordinis, quem  suscepistis, nomine et 
ratione nulle sane modo discrepetis. 

Parca et frugali mensa contenti sitis, et supellectili etiam modesta ac tenui potius, Ab 
omni splendido apparatu pompaque saeculari abstinete. In omni vita a fastu, luxu, am- 
bitu, ambitioneve et a vanitate longe refugite. 

Nec verbis quidem praescriptum vitae modum  pervertite. Nihil scurriliter, nihil jocose, 
nihil indecore loquamini. Absint a vobis maledicta, obtrectationes, curiositas, levitas, as- 
sentationes, et nugae. 


Aa: 


12. 


13. 


14. 


15. 


16. 


17. 


18. 


19. 


W. 


— 13 — 


Temperantiae clericalis. disciplinam. vobis praescriptam. in. reliquis etiam omnibus tenete. 
Commessationes, compotationes, convivia. publica evitate. Hospites. excipite: at illis excipi- 
endis intra parsimoniae fines vos continete, ita ut clericalis frugalitatis, non sumptuosi 
convivii testes illos habeatis. 

Sensus vestros ita dirigite, ut, cum a Deo utiliter -dati sint, tanquam rationis ministri, 
ne eos perperam adhibeatis sicut satellites cupiditatum. Sit igitur. vester aspectus simplex 
et pudicus; aurium sensus castus. et prudens; casta mens; casti omnes. sensus; vita et 
morum consuetudo casta et spiritualis. 

Saecularibus negotiis, ut est s. Pauli Apostoli documentum, ne vos implicate. Nemo po- 
test servire Deo et mamonae, inquit Christus Dominus. Si qui pauperes estis, ne cupiatis 
divites fieri, ne incidatis in tentationes multas, et in laquaeum diaboli, 

Qui vero uberiores ecclesiasticos redditus habetis, ecclesias, e quarum praediis fructus 
percipitis, praeclaro opere reficite, egregiisque muneribus exornate, Christi visceribus 
substantiam ecclesiasticam erogate: pauperibus scilicet, peregrinis, viduis, pupillis, aegrotis, 
quibus esurientibus et egentibus cum subvenire possitis, si alimenta necessaria denegatis, 
violatae charitatis rei estis in conspectu Domini. 

Parochi praeterea et ceteri quicunque estis, etiam Praepositi, Archipresbyteri, aliive, qui 
curam animarum geritis, praeterea, quae vos cum reliquo. Clero communia universe mo- 
nuimus, illa etiam, quae praecipue de vobis decreta sunt, praestate omni sollicitudine. 
Imprimis oves vobis conereditae cognoscendae sunt appellandae nominibus, pascendae 
et custodiendae, Parochiae vestrae incolarum vitam et mores investigate. Cognoscite 
publicos peccatores, corruptores aliorum, concubinarios, adulteros, usurarios, blasphemos, 
et alios, qui festis diebus non Deo, sed aleis, ludis, choreis serviunt. Illos omnes ab ea 
male agendi corruptela revocare ao deterrere, omni pietatis officio studete, tum Episcopo 
etiam, si opus fuerit, significate. 

Rursus agnoscite etiam pauperes, viduas, pupillos, ceterosque aliena ope egentes, quibus 
et salutari consilio et consolatione et re subvenite, aut si minus potestis, cohortamine 
alios accendite ad eos sublevandos. 

Pascite inprimis populum vobis commissum praedicatione verbi divini, salutaribus monitis, 
administratione item sacramentorum, exemplo et oratione, Pueros festis dominicisve diebus 
in doctrine rudimentis instruite, provectioris aetatis homines ad ea intelligenda invitate. 
Patres matresque familias monete, ut filios et filias, ceterosque domesticos ad statas 
doctrinae institutiones conducant. 

Ne omittite, diebus sacris inter Missarum solemnia aliquid ex iis, quae in Missa legun- 
tur, fidelibus exponere, et aliquando sanctiores illius sacramenti ceremoniarum rituumque 
rationes et significationes explicare. 

Docete et monete, quomodo dies festi colendi et sanctificandi sint, ostendite indignissimum 

esse sacris illis diebus non modo a nefariis operibus illiciisque negotiis non abstinere, 
verum religionis ac pietatis. opera non praestare omni diligentia. 

21. Monete sedulo ae frequentissime patres matresque familias, ut liberos et familiam suam 
ad pietatis christianarumque virtutum disciplinam religiose instituant, ut de vitae spiritualis 
ratione libros probatos domi suae habeant, in quorum lectione versentur, 

22. Vitia inprimis et peccata, ad quae populum procliviorem esse animadverteritis, repre- 
hendite et expugnate, Nec vero dissimulate pectata, sed annuntiate populo scelera ejus. 
Idque agite spiritu fortitudinis Domini, et ut strenui ejus milites, bonam militiam militate, 
nihil inde trepidantes. 

23. Rursus non aucupandae hominum gratiae studio id agere desistite: servus Dei non essem, 
st hominibus placerem, ait Apostolus. Vae vobis tacentibus aut dissimulantibus, si grex 
curae vestrae commissus perierit: sanguinem ejus de manibus vesiris requiret justus et 
omnipotens Deus. 

24. Cetera autem officia, quae in sacramentorum administratione in assidua ad frequentem 
eorum usum cohortatione, in aegrorum cura, in aliis parochialis muneris functionibus 
vobis praescripta sunt, praestate atque exequimini accurate, 

Ipse Deus et Pater noster et Dominus Jesus Christus dirigat vias vestras in omni 
sancta obedientia, exhortetur eorda vestra, et confirmet in omni opere et sermone bono, 
ita ut digne ambuletis vocatione, qua vocati estis, per omnia ei placentes; sicque sanctis 
vestrarum virtutum progressionibus probati, appareatis ante Deum 'et Patrem nostrum in 
adventu Domini nostri Jesu Christi cum omnibus sanctis ejus, Amen. 


Regulae vitae sacerdotalis. 


Ut fructus. exercitiorum spiritualium non deficiant, sequens exemplum ordinis diurni et 
regulae vitae mihi propono: Mature et hora determinata de lecto surgam, maturius adhue diebus 
Dominicis et Festivis. Indutus preces matutinas recitabo et per quadrantem.saltem horae meditationi 
vacabo, legens unam alteramve pagellam ex libro. ascetico. — Missae secrificium devotissime 
celebrabo, cum praeparatione et gratiarum. actione, hora fixa, et parochianis commoda. — Horas 
canonicas minores ante vel post Missam recitabo. — Tempus, ante meridianum praecipue fre- 
quentandae scholae, concionibus elaborandis et studio litterarum theulogi- 
earum dedicabo. — Prandium frugale determinata hora. cum oratione ante et post mensam. 
Paulo post Vesperae et Completorium, | recreatio etiam honesta, puta conversatio sacerdote 
digna, deambulatio, rarius lusus quidam moderatus cum collegis meis, — Tempus pomeridia- 
num etiam in faciliorem quandam lectionem, in visitationes necessarias, praecipue infirmorum, 
impendi potest. — Matutinum et Laudes proximi diei anticipabo, — Coena hora determinata 

cum oratione ante et post mensam. — Preces’ vespertinas cum examine conscientiae nunquam 
ommittam, si fieri potest, in communi cum domesticis, — Spiritualis lectio (ex S. Scriptura, 
ex Patribus vel de vita Sanctorum) usque ad. praefixam horam quietis nocturnae. 

Sacerdos cum sim, imo et curator animarum, cum omni zelo munera sacerdotalia 
obibo. Praeter Missae sacrificium, quod. sine gravissima causa nulla die intermittam, et praeter 
pensum Breviarii, quod singulis diebus integrum et devote persolvam, etiam confessionibus 
excipiendis diligentissime incumbam, et diebus saltem Dominicis et festivis primo mane, 
etiam non vocatus, sedem confessionalem occupabo, poenitentes exspectans. (Hoc etiam faciant, 
qui ad curam animarum specialiter non sunt deputati, nec propter litterarum studium, aut digni- 
tatis cujusdam splendorem se exemtos ab hoc dulci onere portando censeant.) — Populum tum 
concionibus, tum piis confraternitatibus introducendis, ad frequentiorem confessionem exhurta- 
bor: etiam confessiones generales, quoties necesse est aut expedit, urgebo, aut libenter exci- 
piam, saltem in vitam praeteritam poenitentis mihi ignoti et pristinarum confessionum valorem 
semper cum prudentia inquiram, praecipue apud aegrotos, quorum confessio forsitan ultima 
erit. In hunc finem "Theologiae morali diligenter studebo, et opuscula quaedam, ut „Hominem 
apostolicum** S. Alphonsi Liguorii, vel, Praxim confessarii“ auctore Zenner, legam relegamque. 
Officio gravissimo interrogandi et instruendi poenitentes nunquam deero, — Ad conciones sin- 
gulis diebus Dominicis et festis habendas et ad catecheses diligenter me praeparabo, confes- 
siones parvulorum singulari eura excipiam et primam parvulorum communionem - cum aliqua 
solemuitate celebrabo. 

Infirmos pro posse saepius visitabo et consolabor, moribundis assistere studebo, 
pauperibus et afflictis patrem et amicum me exhibebo. — Decorem domus Dei diligam, ordini 
et munditiei in omnibus, quae ad cultum divinum spectant, invigilabo. Paramenta sacra, linte- 
amina, praecipue corporalia et pallas, frequenter. lavari et reparari curabo, SS. Sacramenti 
summa attentione, venerationi vacabo. — Esse cum Jesu, dulcis sit mihi paradisus; hunc 
autem inveniam in ecclesia, quam saepe adibo oraturus, et domi, ubi libenter morabor, semper 
occupatus, nunquam otiosus. — Consortia profana, eommessationes, et compotationes, oblecta- 
tiones mundanas et lusus fugiam; et si cum hominibus conversari debeo, status mei sacerdotalis 
semper memor, in habitu, in sermone gravem, modestum, pudicum me exhibebo, praecipue in 
colloquiis cum altero sexu, quae semper brevia sint, nec nimis crebra et sine teste, etiam 
species vitetur mali. Juniores feminae et vanae comtae non ministrent mihi, et quae mihi aut 
parochianis oflendiculo fuerint, cito dimittantur. Qui amat periculum, peribit in illo. Domus 
parochialis sit specula publicae disciplinae, visibile magisterium honestatis. Omnes familiares 
mei et domestici precibus matutinis et vespertinis in communi vacent, cultui divino devote in- 
tersint, saepius per annum confiteantur, et pietatem in omnibus praeseferant. Maledicta, impreca- 
tiones, rixae, detractiones, intemperantia, ebrietas, res obscoenae nullo modo tolerentur in domo 
sacerdotis, Hospitalitas exerceatur vere christiana, nec bona Ecclesiae, quae sunt patrimonium 

pauperum, in lucrum saćculi, in locupletandos consanguineos et affines, in epulas impendantur, 
sed in subsidium fratrum egenorum, in fabricam ecclesiarum, in augmentum cultus divini. 
Sed nec avaritia et tenacitas in me reperiatur, nec tam de beneficiis pinguioribus aucupandis, 
quam de officiis implendis cogitabo. Qamvis, qui altari servit de altari vivat, tamen ab im- 
portunis rerum temporalium exactionibus. et curis cavebo. Magnus quaestus est pietas cum 
sufficientia. Dominus regit me et nihil mihi. deerit; in loco pascuae, ibi me collocavit, Bonus 
pastor animam suam dat pro ovibus suis. 
Ut spiritum boni pastoris semper in me conservem, et perficiam, ordinem praestitu- 
tum et vitae regulam non transgrediar, propono: 
1. Singulis saltem mensibus confiteri et anie. confessionem hanc regulam perlegere et 
confirmare; 
2, singulis annis sacra exercitia instituere et confessionem annuam facere; 
3: beatissimam Virginem filiali cultu venerari ejusque culium propagare. — Servus Mariae 
non peribit. 
Ipsa enim dicit: ,, Qui me invenerit, inveniet vitam. Qui elucidant me, vitam aeter- 
nam habebunt.* 


Optandum summopere, quatenus precatiunculam hane pro Ecclesia quilibet Sacerdos 
horis canonicis quotidie adjungeret. 


Oratio. 


Tribue, quod supplices precamur, pro Tua immensa misericordia, Pater coelestis! ut 
Ecclesia, quam per Filium 'Tuum unigenitum condidisti, unitate et concordia laetetur. Respice, 
quaesumus, pro Tua pietate dilecti Fili "Fui, Redemtoris nostri, infinita merita et largire pro- 
pitias christianis populis, ut idem sentiant, positisque dissidiis unanimes versentur in domo 
Tua. Congrega dispersas errantesque oviculas, easque reduc in Ecclasiae catholicae gremium, 
ut sit ovile unum in una eademque fidei confessione utque unius pastoris vocem omnes au- 
diant et sequantur; quemadmodum constituit ad gloriam Nominis Tui, nostramque salutem 
supremus animarum nostrarum Pastor, Christus Jesus, princeps pacis et Deus verus, qui 
Tecum in unitate Spiritus Sancti vivit et regnat per omnia saecula sacculorum! Amen. 


Casus liturgici. 


1. Parochus in Ecclesia sua Altare quoddam ante chóri gradus exstructum in alium locum 
transferendum curat, qua propter a vicino confratre reprehenditur. Quaer. Num jure? 
Resp. Affirmative; si sine consensu et auctoritate Episcopi translatio facta sit. 

Sacrista quadam die absente Parocho advertit, aquam benedictam mox defecturam esse, 
quapropter residue benedictae aquam profanam addit, ut per paucos dies sufficiat. Quaer. 
Num licuerit? Resp. Affirmative; aqua tota facta est benedicta, nam quod dignius est, 
trahit ad se minus dignum; attamen juxta S, Thomam (in 4 dist. 12. q. 1. art. 1.) 
aqua non benedicta addenda minoris quantitatis esse debet. Poterit vero infusio aquae 
non benedictae iterari, dummodo minor quantitas addatur. 

( Laym. lib. 5. tract. 9. c. 15. de Sacram. ord.) 


Aspersio aquae benedictae post Missam solemnem non a Celebrante sed ab alio Capi- 
tulari facta est. Quaer. Num rite? Resp. Negative; nam aspersio aquae benedictae fieri 
debet a Celebrante. 
(S. R. C. 12. Nov. 1831.) 

Non pauci sacerdotes, Missa de Requiem celebrata, solent aspersionem aquae bene- 
dictae facere in Paramentis nigri coloris. Quaer. Num rite? Hesp. Negative; in tali casu 
fieri debet aspersio, Parameniis nigris depositis, cum stola in. colore Officii. 

(Cf. Cavalieri Tom. 4, c. 23. Decret. 2. c. in Ord. 370. n. 6.) 


Sacerdos in aspersione ante Missam solemnem Antiphonam ,j,Asperges me intonat 
stans ante infimum Altaris gradum, deinde se ipsum aspergit et genuflexione facta pro- 
cedit ad aspergendum populum. Quaer. Num rite? Resp. Negative; nam Antiphonam debet 
genuflexus super infimum Altaris gradum canere, deinde adhuc genuflexus Altare ter 
aspergere suumque frontem aspersorio madido signare et tum demum surgere ad asper- 
gendum ministros et populum, ut clare patet ex Rubricis Missalis. 

Sacerdos a quodam interrogatur, quem ad “effectum aqua benedicta adhibeatur Defunctis. 
Quaer. Responsio? Resp. Aspergitur cadaver vel sepulchrum aqua benedicta ad expel- 
lendos daemones, ne defuncto illudant aut fidelium orationes impediant, et in symbolum 
desiderii nostri, quo defunctorum animas coelesti rore aspergi optamus, unde illis purgatori 
ardor mitigetur et omnino extinguatur; item ut anima defuncti praecum ecclesiae particeps fiat. 

(Cavalieri Tom. 3. c. 15. d. 48. c. in Ord. 160. n. 4.) 


Baptismus solemnis infantis cujusdam comitis per aliquot hebdomadas usque ad adventum 
nobilis Patrini longe distantis differtur cum vero parvulus debilis esse videatur, parochus 
rogatur, ut eum statim domi baptizet sine consuetis caeremoniis et unctionibus, quod et 
factum est, Post Patrini adventum infans magna cum pompa in ecclesiam defertur et ab 
eodem parocho solemniter sub conditione iterum baptisatur, Quaer. Utrum bene an male 
se gesserit parochus? esp. Parochum bene se gessisse domi baptisando sine ceremo- 
niis et unctionibus juxta S. R. C. 23. Sept. 1820, sed male rebaptisando, quamquam 
sub conditione, atque ob baptismi iterationem probabilius irregularitatem incurrisse, cum 
prudens dubium esse non potuerit de valore prioris baptismi, 
(Cf. S. Alph. lib. 6. tract. 2. art. 2. n, 122.) 


10. 


11. 


12. 


13, 


14. 

Puella. duorum annorum a parentibus vagis in hospitio relicta et a quodam. cive educata 
scholam frequentat jamque pro confessione prima peragenda instruitur; parochus vero 
dubitat, an sit baptisata. Quaer. Quid faciendum? Resp. Puellam esse baptisandam sub 
conditione et secreto, si adsit prudens dubium, nec de iliius baptismo desuper inquiri 
possit. 

Parochus ad baptisandum infantem alicujus Nobilis vocatus invenit Patrinum acatholicum. 
Quaer. Quid faciendum? Resp. Si Acatholicus qua Patrinus recusari haud possit, pa- 
rochus praeter istum adhibeat etiam Catholicum. 

(Const. dioec. Ratisb. P. 1. c. 1. n. g.) 


Infans recens natus, qui ante portam domus civis cujusdam divitis repertus est, a paro- 
cho absque conditione baptisatur. Quaer, Num bene egerit parochus? Resp. Negative, 
quia infans non est absolute baptisandus, nisi quando certitudo habetur, eum non fuisse 
baptisatum. 

Parochus quidam infantes oppidanorum honoratiorum omnes in eorum domibus privatis 
baptisat. Quaer. Num peccet? Resp. Parochus iste baptisando infantes in aedibus pri- 
vatis extra casum necessitatis vel tempus hyemnale sine expressa licentia Ordinariatus, 
(graviter) peccat, violat enim legem eccles. (in re gravi). 

(Cf. Const. dioec. Ratisb. P. 1, c. 1. n. ?. et S. R. C. 23. Sept. 1820. In can. 
19. et 31. Concil. Trullani poena depositionis in talem Clericum derccta est.) 
Sacerdos baptisans profert furmam post aquae affusionem, Quaer. An bene? Resp. Ne- 
gative; peccat enim contra religionem, charitatem. et. justitiam, quia Sacramentum exponit 
periculo nullitatis, cum sit probabile, formam et materiam debere coéxistere physice quoad 
aliquam partem; baptismus vero sic collatus. debet sub conditione repeti. 

(S. Alph. lib. 6, tract. 1. dub. 2. n. 9.) 


Parocho euidam simul tres infantes baptisandi offeruntur, qui ut tempori parcat, dicit 
exorcismos et orationas super omnes in plurali, baptisat vero unumquemque more solito. 
Quaer. Num licite? Resp. Affirmative, si singulos infantes seperatim quoque ter exsuflat 
et signat, ad singulos adhibet porrectionem salis, tactum aurium et narium cum ` saliva, 
introductione in Ecclesiam, abrenuntiationis interrogationem uti et fidei. 

(Cf.. Rit, Rom.) 


Sacerdos benedictionem cum Sanctissimo dans, dicit voce submissae: „Benedicat vos 
omnipotens Deus &c.*, et si Pyxide pro Ostensorio utitur, data benedictione gyrum non 
perficit, sed eadem via ad cornu Epistolae se vertens Pyxidem iu Tabernaculo reponit. 
Qnaer. Num rite? Resp. Negative in utroque casu; nam benedictio cum Sanctissimo 
danda est in silentio, et post illam gyrus semper perficiendus. 


(S. R. ©. 9. Febr. 1962. et 21. Mart. 1676.) 
(Continuatio seq.) 

Primariis muneris sacerdotalis officiis sine dubio oratio est adnumeranda, nam sa- 
cerdos sine oratione est miles sine armis. 

Non solum oratio in genere, sed etiam in specie persolutio horarum canonicarum: 
quo officio unumquemque in majoribus ordinibus constitutum sub mortali! stringi, e ''heologia 
morali sat superque est notum. 

Concilium Lateranense sub Innocentio JII celebratum inter alia jubet: Horas ca- 
nonicas recita studiose, quoad officium oris, et devote, quoad officium cordis! 

Ad excitandum hoc studium et ad nutriendam et fovendam in Vobis requisitam hanc 
devotionem subministramus Vobis in sequentibus 31 motiva, per omnes unius mensis dies dis- 
tributa, ad legendum quotidie et meditandum. 

Mitileni ex iisdem mirum quantum profecerunt— utinam ct Vos ex iisdem proficere- 
tis! ad laudem et gloriam Dei, ad solamen sanctae matris nostrae Ecclesiae, et ad cumulum 
meritorum felici aeternitate. 

Motiva 

I. Officium Divinum sive Breviarium est Oratio publica, continens Synopsim illius, 
quod in Scriptura sacra pulcherrimum, in Libris SS. Patrum notabilissimum, et in vita Sanc- 
terum maxime est instructivum. Hoc Officium Divinum institutum est ab Ecclesia, ut Ecclesia 
militans quodammodo assimilaretur Ecclesiae triumphanti: quemadmodum enim Deus in Coelis 
honoratur, laudatur, et glorificatar a Choris Angelorum et Beatorum, qui in conspectu illius 
sunt ea cum reverentia et respectu, sicut infinitam ejus Majestatem decet: ita quoque in terris 
proportione servata honoratur, laudatur et glorificatur ab iis, quos specialiter ad hoc elegit; 
qui proinde pari cum puritate, sanctitate, reverentia, et attentione coram ipso esse debent; ut 
ita omnimode verum esse possit, quod dicit S. Bonaventura de sex alis Seraph. cap. 8. Di- 
vinum Officium imitatio est coelestis concentus. Debet namque haec imitatio esse non tantum 
vocalis et externa; sed etiam mentalis et interna; ut mente pura ac spiritu devoto Divinum 
persolvatur Officium, quemadmodum coelestis peragitur concentus. (Joann. IV. 23. et 24.) 
Et tune tamquam veri Adoratores adorabimus Patrem in spiritu et veritate, sicuti oportet 
adorare: et Divinum Officium celebrabitur studiose pariter et devote; ut districte praecipit 
in virtute obedientiae, Innoc, III, et Conc. Later. 


I, Quamquam omnes Christiani debeant incessanter laudare, benedicere, ac orare 
Deum corde, ore et opere, dicente Apostolo, i. ad Thess, 5. v. 17, Sine intermissione 
orate: attamen ad snpplendam negligentiam et indignitatem plurimorum; et quia non omnibus 
id facere vacat ob occupationes temporales; idcirco Ecclesia deputavit aliquos tamquam Le- 
gatos totius populi, quorum praecipuum munus esset orare, benedicere, et glorificare Divinam 
Majestatem. Quanti non aestimanda est deputatio tam honorifica et praeclara? Quanta non est 

adhibenda cura, ut condigne ac debite adimpleatur? Audiamus Chrysost, lib. de Sacerd. c, 3. 
Qualem, quaeso, oportet esse eum, qui pro universo terrarum orbe Legatus.. intercedit, 
Deprecatorque est apud. Deum, ut hominum omnium, non viventium modo, sed etiam 
mortuorum peccatis propitius fíat? idque eo magis, quod non tantum ab Ecclesia, sed etiam 
a Deo ad hoc munus sint deputati et electi: Vos elegit Deus, ut stetis coram eo; et mini- 
stretis illi, colatisque eum, et cremetis ei incensum, 2, Paral. 29. Incensum, inquam, ora- 
tionis ac laudis. Hoc autem incensum cremari non potest, nisi oratio proveniat ex corde, quod 
ardeat igne claritatis, et quod sit inflammatum desiderio divinae gloriae et sanctificationis propriae 


MI. Hasce personas ab Ecclesia deputatas, et ab ipsomet Jesu Christo electas 
Divinus Sponsus alloquitur, volens eis inspirare sanctum tervorem et spiritum verae devotionis: 
Qui habitas tn hortis, ait, amici auscultant, fac me audire vocem tuam. Cant. 8. Quasi 
diceret: Vos, qui in Ecclesia mea, velut in horto plantati. estis, eique devincti et adstricti 
esiis modo prorsus peculiari ac favorabili; considerate et perpendite, quod amici mei, Angeli 
nimirum et Electi mei, auscultent, ac summopere attendant, quomodo fungamini Officio tam 
sancto, tam sublimi, tam eximio. Igitur sonet vom tua in auribus meis, Cant. 2. Vox laudis 
et gratiarum actionis: vox orationis et depreca(ionis, tam pro vobis, quam pro universa Ec- 
clesia, eujus vox estis, Ecce! Divinus Sponsus tam liberaliter et suaviter nos invitat: numquid 
igitur convenit, ut cum ipso solo occupati simus, dum ipsum alloquimur et oramus; et dum 
ipse dignatnr audire et auscultare tam benignis auribus orationes et deprecationes nostras? 
Non est alia Natio tam grandis, quae habeat Deos appropinquantes sibi, sicut Deus no- 
ster, adest cunctis obsecrationibus nostris, Deut. 4. | 


IV. Vita praesens est velut Novitiatus vitae aeternae, Quanto non cum fervore 
Beati in Coelo prorumpunt in Cantica laudis, gratiarum actionis, et exultationis? Hoc est ob- 
jectum nostrae spei: Hoc est Officium felicissimum, ad quod in aeternum admittendi sumus; 
si hac in vita discamus, bene facere id, quod sempiternae fiet in Coelo. Quam felices nos- 
met ipsos existimare debemus, dum legentes aut canentes Officium Divinum, jam modo, quan- 
ium hic possumus, facimus in terris; quod Beati tam perfecte faciunt in Coelis; atque ita 
expectamus et nos praeparamus ad supremam illam felicitatem fruendi eórum consortio, ab ibi 
Deum eum-ipsis et instar ipsorum laudandum. Quodnam enim Officium in terris similius est 
Officio Angelorum in Coelis, quam cantare nocte dieque laudes Dei, eique assidue offerre 
vota populi? Quis status felicior? quod ministerium sanctius? quam privilegio singulari esse in 
terris Chorum Angelorum mortalium, qui vitam transigunt agendo immortales gratias Altissimo, 
eique per singulas horas offerendo Sacrificium laudis, quod ij semet declarat sibi esse accep- 
tissimum, 4mmola Deo Sacrificium laudis, et redde altissimo vota. tua,... Sacrificium 
laudis honorificabit me. Ps. 49. 


V. Ad tam sanctum et felix ministerium vocati sumus, et nos tam affectuose invi- 
tat Propheta Regius, Ps. 94. Venite, adoremus et procidamus ante Deum. Ecclesia nos 

ad id obligat, et Beati invitant. Statue Jesum ad dexteram tuam, et Mariam ad sinistram 
tuam, et omnes Sanctos in circuitu eorum: omnes fratres tui sint tibi tamquam Angeli 
Dei; et cum quibus nunc psallis in terris, spera etiam, te cantaturum in Coelis. Th. a 
Kempis, lib. de Discipl. Claustr. c. 8. Quam augustum Consortium! quam sancta occupatio! 
Igitur cum maximo respectu interiori et exteriori nos ibi teneamus, precemurque Divinam 
Majestatem, ut dignetur voces nostras cum vocibus coelestium Spiritum exaudire: Cum quibus 
et nostras voces, ut admitti jubeas, deprecamur. Velut Moses Exod. 17. Stamus ?n vertice 
collis, debemusque levare manus ad Coelum, ut precibus nostris Isroć/ vincat in pugna 
contra Amalec; Si, ut sedit Moses, non sedeamus in lapide, id est, si non firmati simus in 
pietate: si negligenter Officio nostro fungamur; quid mirum! si Josuć perielitetur de victoria? 
Quid mirum! si Pastores Ecclesiae non faciant omnem, quem facerent fructum, si precibus 
nostris eos, ut oporteret, adjuvaremus? Verum sanguis fratrum nosirorum requiretur de nobis, 
et rei erimus cladium, quas potuissemus impedire, 


VI. Time et erubesce coram Deo, si careas veneratione et devotione, quam habent 
Angeli in Coelis, et Animae devotae in terris. Considera, tot esse sanctos Presbyteros, Reli- 
giosos et Moniales, qui Officia Divina persolvunt corde devotissimo ac fervidissimo, et qui 
Psalmos recitant eodem affectu, quo plenus erat David, dicens: Omnia ossa mea dicent: 
Domine, qus similis tibi, Ps. 34. Affectus humilationis coram Deo, gemituum, gratiarum 
actionum, fervidissimarum precum, sanctae exultationis, continuae laudis, profundae admirationis 
infinitae magnitudinis divinae Majestatis, et similes, quibus abundant et pleni sunt Psalmi, in- 
trant in corda et usque in medullas ossium tot devotarum personarum, dum fortasse cor tuum 
vacuum est omni affectu pietatis, et spiritus tuus ab eo prorsus est alienus: dumque forsan in 
te habet locum, quod dicit Pet. Bles. Serm. 12, de Vita, Moribus, et Off. Prael. et Cler. 
Quandoque dum psallimus, facimus castella in untmo, et imaginamur vanitates et tnsa- 
nias falsas: labia sunt tn Canticis, animus in patinis. Lege igitur ac canta Psalmos cae- 
terasque Officii divini preces non /abis tantum, sed et animo: observa monitum sancti Au- 
gustini in Ps. 30. Si orat Psalmus, orate: si gemit, gemite: si gratulatur, gaudete: si 
sperat, spevate. 

VIL. Affectus pietatis, quos Psalmi inspirant, et aliae voces laudum et precum, ex 
quibus Breviarium est compositum, tam familiares erant sancto Ignatio, ut saepe-saepius, dum 
aperiret Breviarium suum et diceret Orationem Dominicam, cor suum sentiret tanto affectum 
gaudio, ut statim" prosequi nequiret, sed coactus esset, rogare Deum, ut dulcedinem suam 
temperaret. O quanti continentur gratiarum thesauri in devota Divini Officii recitatione! O 
quantum hae gratiae augentur per hanc recitationem saepius repetitam! O quantum perdimus et 
amittimus harum gratiarum per nostram negligentiam; quia non satis perpendimus et aestima- 
mus magnitudinem et utilitatem talis functionis! Dicebat olim Salvator Nicodemo, Joannis 3. 
v. 8. Spiritus, ubi vult, spirat. Attamen spiritus ille nullibi tam saepe et tam abundanter 

dulcedinem gratiae suae diflundit, quam in "Templo Dei, ubi illi, qui devota Officium Divinum 
peragunt, torrente voluptatis ejus potantur, et inebriantur ab ubertate domus ejus. Ps. 
35. Suavissimumque gratiarum ejus spiraculum sentientes et percipientes, cum maxima cordis 
voluptate gustant, et vident, quoniam suavis est Dominus. Ps. 33. 


Vlil. Officium Divinum et Cantus Ecclesiasticus adeo commovebant animum S. 
Augustini, tantaque cor illius teneritudine, laetitia, et consolatione perfundebant, ut laerymas 
suas cohibere non posset: Quantum flevi, ait, in Hymnis et Canticis tuis suave sonantis 
Ecclesiae vobiscum commotus acriter: ad exemplum Davidis dicentis, os meum aperui, et 
attract spiritum. Ps. 118. Aperiebat cor suum, et attrahebat spiritum dulcedinis et consola- 
tionis inde exeuntem; quem quoque nos ipsi etiam attraheremus et reciperemus, si tanto et 
tam sancto muneri exequendo nos applicaremus ea, qua par est, attentione ac devotione cor- 
dis. Quam enormis, eheu, indignitas! pronuntiare eadem Cantica, et nihil invenire in eis, quod 
excitet, tangat, et consoletur: corde frigide ac glaciali proferre verba amore flagrantia: agere 
gratias Deo, et nil cogitare de ejus misericordiis; ipsum laudare et oblivisci: judicia, miracula, 
ac mandata ejus enarrare sine attentione: eum orare, et non desiderare id, quod petitur: de- 
plorare caecitatem et vanam spem peccatorum; et diligere vanitatem et quaerere mendacium! 
Sacrificium cordis humiliati offerre corde duro et impoenitenti: cum Sanctis deflere mala, quae 
ipsi fecimus: orare pro Ecclesia, dum illam afiligimus et dedecoramus. Emendemus in melius, 
quae hactenus peccavimus: renovemus attentionem, aperiamus cor nostrum, dicentes cum 
Propheta Regio: Paratum cor meum Deus, cantabo et psallam. Ps. 107. 


iX. Cum divus Bernardus quadam vice juxta laudabilem consuetudinem suam in- 
teresset Officio nocturno in Choro, videbat, ut ait, adstantes singulis Religiosis singulos An- 
gelos accurate annotantes modum, quo illi persolvebant Officium Divinum. Alii scribebant 
aureis litteris, nempe verba illorum, qui omni cum fervore et recta intentione animi Horas 
canebant, Alii argenteis, verba nimirum eorum, qui minori quidem cum fervore, pura tamen 
cum devotione canebant, Quidam scribebant atramento verba illorum, qui equidem cum perse- 
veranti bona voluntate, attamen parva cum attentione cantabant. Illorum vero verba, qui seu 
ignavia torpentes, seu somnolentia obruti, seu vanis cogitationibus distracti, ore tantum, et uon 
corde canebant, scribebantar aqua, Demum nonnulli nihil scribebant, ad denotandum daritiem 
eorum, qui status et vocationis suae immemores, et timorem Domini prae oculis non habentes, 
se uliro somno dedebant; aut certe vigiles, ore clauso, non ex infirmitate, sed ex malitia, pra- 
vis et vanis omnino irretiti erant. cogitationibus. (Speran., p. 7.) Ne dubites, quin Angelus 
tuus tutelaris annotet quoque dispositionem internam externamque, qua Divinum Officium peragis. 
Sedi quibus, amabo, litteris? aureis, aut argenteis? Forte (quod pessimum esset) nil boni seri- 
bendum inveni; dum Angelus malus scribendo totus occupatus est: quod recitans Officium 
tuum ante thronam Dei compareas cum Any elis; et quod interim Satan saepius quoque audeat 
se illie sistere, ad petendam a Domino punitionem irreverentiarum tum iuternarun, tum extere 

narum, quibus Divinum absolvitur Officium: Cum venissent filii Det, ut assisterent coram 
Domino; affuit inter eos etiam Satan, Job. 1, 


X. Si in memoriam revoces hanc excellentiam Officii Divini, quod est essentiale 
Religioni cultuique divino, et nobilissima excellentissimaque in Ecclesia Dei post Sacrificium 
actio; inde ignaviam socordiamque tuam, et praeterea ingentem numerum peccatorum, de qui- 
bus tua te conscientia arguit: numquid admirabundus obstupescis, considerans, te indignum im- 
merito, ineffabili Dei misericordia, associatum esse Angelis ipsis, ad cantandum laudes Dei? 
Quae humiliationis ratio! imo quantum gratitudinis motivum! Non facit taliter omni Nationi. 
Ps. 147. Aguosce et confitere, quod indignus omnino esses tam peculiari praedilectione, mi- 
sericordia et beneficio, Hgitur ut minimum bona tua voluntate ostende, te ingratum nolle esse 
Audi Prophetam Regium: ipse tibi dabit modum et exemplum, quae imiteris: Quid retribuam, 
ait, Domino pro omnibus. quae retribuit mihi? Et respondet; O Domine! .... tibi sacrifi- 
cabo Hostiam laudis, et nomen Domini invocabo. Ps. 115. Et iterum alio loco dicit: Mi- 
sericordias Domini in aeternum cantabo. Ps. 88. 


XI. Si sincera cum gratitudine perpendemus infinitam illam Dei misericordiam, qua 
nos prae tot aliis minus indiguis elegit et vocavit ad munus tam altum et augustum; gaude- 
remus utique gaudio magno, dum appropinquant tempus et hora, Officia Divina celebrandi. 
diceremusque cum Psalmista: Laetatus sum tn his, quae dicta sunt mihi: in domum Do- 
mini ibimus. Ps. 121. Quam dilecta tabernacula tua, Domine, virtutum! Concupiscit, et 
deficit anima mea in atria Domini. Ps. 83. Sane consideraremus, qnod nullo modo mere- 
amur tale ac tantum beneficium; obstupesceremus et summopere admiraremur divinam erga 
nos misericordiam ac bonitatem dicentes cum eodem: Suscitans a terra inopem et de ster- 
core erigens pauperem, ut collocet eum cum Principibus populi sut. Ps. 112, Et hac in 
consideratione, quanto eum humilitatis ac gratitudinis afleciu accederemus ad laudandum No- 
men Dei sanctum, oraremus Angelos ad supplendum defectus Nostros, et invitaremus ereatu- 
ras omnes ad benedicendum divinae Majestati nobiscum! id quidem facimus, dum dicimus: 
Laudate eum omnes Angeli ejus.... Laudate eum Sol et Luna Sc. Ps. 148. Bene- 
dicite omnia opera Domini Domino. Dan. 3. Magnificate Dominum mecum, et exaltemus 
Nomen ejus in ipsum. Ps. 33, &c. ld, inquam, tune facimus: sed eheu! quam parva, imo 
vero nulla cum attentione! 


Xil. Vix, aut ne vix quidem, ullum est in Psalmis caeterisque Divini Officii par- 
tibus verbum, quod non sit aptum ad nobis inspirandum affectus amoris Dei, modumque nobis 
suggerendum, quo illum colere debemus; ut digni efficiamur illum laudare et glorificare modo 
perfectiori cum Angelis et Beats, qui illam in Coelis laudant ineffabili cum gratiarum actione, 
satagamus habere affectus illos: applicemus nobis, quae legimus: ne fota unum aut unus apex 
praetereat: discamus, bene facere in hac vita, quod speramus aeternum facere in altera. Quae 
lingua dicere, vel quis intellectus capere sufficit, illa supernae Civitatis quanta sint gau- 

dia: Angelorum Choris interesse, cum beatissimis Spiritibus gloriae Conditoris assistere? 
S. Greg. Hom. 37. in Evang. Consideremus profecto, quae et quanta sunt, quae nobis 
promittuntur tn Coelis. lbid. Agamus pro viribus, ut optima cum intentione, et maxima cum 
attentione muneri nostro satisfaciamus, ut ad tantam felicitatem pertingere valeamus. Verum, 
Inquis, id tam facile et sine labore fieri nequit: sed audi eundem S. Gregorium loc. cit. Ad 
magna premia perveniri non potest, nisi per magnos labores. 

XIII Cogita, quanta cum molestia, quantoque cum sudore miser Operarius laboret, 
et sese faliget, portans pondus diei et aestus, ad luerandum salarium suum diurnum; victum- 
que tenuem quaerendum: dum tu interea commodius vivis, benignaque Mater Ecclesia abunde 
tibi de necessariis prospicit; sane ideo, ut totus pro ea occuperis et pro spirituali ejus emo- 
lumento, Tu es Operarius Ecclesiae, quae fidelitati tuae grationibusque tuis confidit: tuum est 
satagere rernm illius, et procurare negotia, quae pertractanda habet cum divina Majestate, 
dicente Apostolo, 2. Cor. 5. v. 20. Legatione fungimur: dum interim alii aliis omnimo 
negotiis et curis implicantur. Audiamus sanctum Bernardum ita loquentem: /Sudant Agricolae, 
putant et fodiunt Vinitores, Negotiatores circumeunt mare, et aridam. Quid Fabros, aut 
Caementarios, caeterosque ejusmodi Operarios necesse est numerare? victum sibi multo 
labore quaerunt: illi (nempe Clerici) madent deliciis, copiis affluunt otiosi. O amara, sed 
tamen justa exprobratorio: heu quanta in judicio Dei erit confusio et ignominia ils, qui ab 
Ecclesia ad laudandum, orandum, et benedicendum Delegati, munere suo funguntur eum ne- 


gligentia et torpore! 
( Continuatio seq.) 


Nr. 4521. 
De susceptione presbyterorum e ditione Riussica ad Dioeceses Galiciac. 


A 5 ultimis annis, quibus dura persecutio in Polonia aliisque provinciis sceptro Rus- 
sico subjectis multos sacerdotes exulare coegit, non pauci ex illis refugium quaerentes, petierunt 
tum ab ordinariatu hujate tum ab aliis ordinariatibus, ut in cura animarum applicari et clero 
Dioecesano adnumerari possint. Cum vero definitive in Dioecesim susceptioni obstaret defectus 
demissionis canonicae, quam a respectivis Ordinariis exules sacerdotes impetrare minime poterant, 
quia Episcopis, sub dominatione Russica existentibus severrime prohibetur ejusmodi demissorias 
extradere, Excellentissimus Archiepiscopus Leopolitanus ad consulendum infelici sorti horum sa- 
cerdotum, Sedi apostolicae supplicavit, ut ipsi benigue facultatem impertiri dignetur, eos ex 
regno Poloniae aliisque Provinciis russicis advenos presbyteros, qui per aliquot tempus in cura 
animarum applicati laudabilia respectu morum, pietatis et scientiae specimina dederunt, definitive 
in sua Archidioecesi adscribendi, non obstante litterarum canonicae dimissionis a respectivis 


Ordinariis defectu. 
Die 23 Augusti 1869 SSmus Dominus Noster, audita relatione infrascripti Secretarii 


S. Congregat. Cenalii, attentisque peculiaribus circumstantiis, petitam facultatem Archiepiscopo 

Leopol, Oratori benigue impertitus est suscipiendi idoneos ac probatos ecclesiasticos viros, eos- 
que adscribendi Clero Dioecesis ad tempus tantum, ita ut reverti. debeant ad respectivas Dioe- 
ceses, quum ab Ordinariis fuerint requisiti. 
P. Card. Caterini Praef. P. Archieppus Sardicensis Secretar. 
Haec pro informatione et notitia respectivis Presbyteris communieantur. 
Tarnoviae die 16. Decembris 1869. 


Nr. 245. 
Administratores beneficiorum supra Congruam dotatorum missae fandatas 
erga Stipendium Inventariale absolvere tenentur. 

Saepe obvenit casus, beneficium supra congruam dotatum, cujus temporalia publice 
elocantur, missis fundationalibus esse oneratum, pecuniam vero ex elocatione temporalium evic- 
tam ad cassas c. r. pro fundo intercalari deportari. Juxta supremum ces. reg. decretum ex 3 
Octobris 1858 et ordinationem alti ministerii cultus ex 15 Octobris 1858 N. 1282 communi- 
catum Consistorio Nostro ab alta c. r. Commissione Locumtenentiali Cracoviensi ex 7. Jan. 
1867 N. 82772 administratores in spiritualibus suorum beneficiorum missas fundationales absol- 
vere tenentur, pro absolutione tamen fundatarum missarum possunt expetere stipendium in 
Inventario statutum, si illud ad redditus beneficii computatum est, verba originalia sonant: 
„gegen dag feftgefekte im Snventar zum Pfarreinfommen einbegogene Stipendium ber Gtif- 
tungómefjen." Altum hoc decretum pro notitia et usu Venerabili Clero notificatur. 

Tarnoviae die 30. Decembris 1869. 


Nfutationes inter Vener. Clerum. 
Continuatio ad Curr. XVI. ex a. 1869, pay. 127. 
11. Novemb. 1869. N. 4010. R. Joseph. Elaustechi, p. recoll, desig. ad Conv. PP. Re- 
formator. in Zakliczyn, 
1. Decemb. 1869. N. 4298, R. Joan. KKomperda jun., Coop. transi. e Zdzarzec ad Lipowa 


3. dito N. 4464. R. Constan. Pragłowski, Coop. translat. e Wojnicz ad 
Wieliczka. 
15. dito N. 4552. R. Georg. Dyezek, Coop. e Biała const. Coop. Expos. in 
Wilkowice. 
dtto dtto R. Victor. Zareczny, Coop. transl. e Wieliczka ad Biała. 
17. dtto N. 4580. R. Sebastianus Balearczyk, Coop. translatus e Przecław 
ad Baranów. 
dtto dtto R. Adalb. Roszek, Coop. transl. e Chełm ad Bochnia. 
21. dtto dtto R. Adalbertus Konieczny, Coop- translatus e Rajcza ad 
Wieliczka. 


29. dtto dtto R. Bartholom. Unger, Coop. e Rychwałd ad Rajcza. 


— 444 — 


N. 4261, 4537, 4552. 
Piis ad aram precibus commendantur animae: 


p. m. Antonii Josephi Manasterski, 
Illustr. ae Rev. Episcopi r. l. Premisliensis, 


qui aflectae suae valetudini minime parcens die 13. Novembr, 1869. ad S. Consilium 
Vaticanum profectus fuerat, ac Romae die 17. Decembris c. a. hora 8. vespertina SS. 
moribundorum Sacramentis provisus, 66 aetatis et 7 episcopatus Suae anno de hac 
statione vitae temporalis avocatus est. 


p. m. Relig, Alexandri Antonii Czopek, Prioris et Parochi Conventus PP. Ci- 
sterciensium in Szezyrzyce, Consiliarii Consistorialis ad honores, qui anno aetatis 53, sacer- 
dotii. vero 23, Sacramentis moribundorum provisus, Cracoviae apud Fratres Misericordiae, ubi 
valetudinis curandae gratia commorabatur die 9. Novembris 1869. in Domino obdormivit; 

p. m, Relig. Victorini Bitzam, emeriti Prioris Szezyrzycensis, Consiliarii Consist. 
ad honor, qui anno aetatis suae 77, sacerdotii vero 50, SS. Sacramentis provisus in mo~ 
nasterio Altovadensi in Bochaemia die 22. Novembris 1869. in Domino obdormivit; 

p. m. Andreae Niroszezakiewicz, Coop. Expos. in Wilkowice, qui anno aetatis 
66, sacerdotii vero 37, rite Sacramentis morib. provisus die 9, Decembris 1869. in Domino 
obiit, 

p. m. Joannis Jaworski, alumni Semin. Dioec. qui anno aetatis 20, Sacramentis 
morib. provisus die 14, Decemb. 1869, hora 5'/, antemeridiana in Domino obiit. 


f-x^Commemoraiur, quod ex variis a Nobis non dependentibus causis haec jam ullima pro anno 
1869 mittitur Currenda. 


Promitiimus vero in futurum supplere restantias compensantes eas parvusculo pro posse 
dono, quod in Natalitia Christi offertur. 


E Consistorio Episcopali, 


Tarmoviae die 30. Decembris 1869. 


Ex maudato lllustrissimi ac Rever. Praesulis 


Franciscus Ser, Sziosarezyk, 


CYPRIANUS NĘTUSCHILL, ; j 
Officialis ac Vicarius generalis. 


Cancellarius. 

